На Европском првенству 2010. у Барселони, освојио је златну медаљу у две спринтерске дисциплине. Прво је тријумфовао на 100 метара, 28. јула оствареним резултатом 10.11. У трци на 200 метара победио је 30. јула, након неизвесног финиша у којем је био бржи од Британца Кристијана Малкома за једну стотинку. Победничко време је износило 20.38 секунди. Треће злато на овом првенству, освојио је са репрезентацијпм Француске у штафети 4 х 100. Французи су тада били бољи од Италије и Немачке, оствареним временом од 38.11 секунди. Леметр је тада трчао као друга измена.